ઉત્તર પ્રદેશના ગોંડા જિલ્લાના માધવપુર ગામમાં 12 માર્ચ 1982ની રાતે એક અથડામણ થઈ હતી. DSP એસપી સિંહ અપરાધીઓ વિશે જાણકારી મેળવવા માટે પોલીસ ફોર્સ લઈ ગામમાં ગયા. અહીં તેમના પર હુમલો થયો અને તેમને હોસ્પિટલ લઈ જવામાં આવ્યા જ્યાં તેમને મૃત ઘોષિત કરવામાં આવ્યા. તેમના ઉપરાંત 12 અન્ય લોકોના પણ મોત નિપજ્યા. બાદમાં પોલીસે એક રિપોર્ટ રજૂ કર્યો જેમાં કહેવામાં આવ્યું કે, DSP એક બોમ્બ વિસ્ફોટમાં માર્યા ગયા પણ હકીકત અલગ હોવાનો આરોપ છે. કહેવાય છે કે, DSP અને તેમના સહકર્મીઓ વચ્ચે દુશ્મની હતી અને તેઓએ જ ભેગા મળીને તેમની હત્યા કરી હતી.